पाएं अपने शहर की ताज़ा ख़बरें और फ्री ई-पेपरडाउनलोड करें
कड़ौना ओपी क्षेत्र के सलेमपुर व पतरिया गांव के बीच बदमाशों ने ससुराल जा रहे सेना के सूबेदार रमेश कुमार से उनका आई कार्ड व पर्स छीन लिया। पर्स में लगभग पांच हजार रुपये के अलावा अन्य कई कागजात भी थे। इस संदर्भ में पीड़ित ने स्थानीय ओपी में एफआईआर दर्ज कराई है। घटना एक मई की देर शाम की बताई जा रही है। मिली जानकारी के अनुसार घेजन गांव निवासी रमेश कुमार जो कि अभी वर्तमान में आर्मी में सूबेदार पद पर दिल्ली में कार्यरत हैं, कुछ दिन पहले हीं छुट्टी पर घर आए थे ।
एक मई को कुछ काम के उद्देश्य से मसौढ़ी गए और शाम में लगभग साढ़े 8 बजे ट्रेन से नदौल स्टेशन पर उतरकर पतरिया गांव में अपने रिश्तेदार के यहां रुकने के उद्देश्य से पैदल रवाना हो गए। इसी क्रम में पतरिया और सलेमपुर गांव के बीच चार से पांच की संख्या में रहे बदमाशों ने उनके पास से पर्स छीन लिया तथा गले से आईडी कार्ड की थैली निकाल ली। इस संदर्भ में ओपी प्रभारी अजीत कुमार ने बताया कि पुलिस एफआईआर दर्ज कर मामले की जांच कर रही है। उन्होंने बताया कि इस मामले में वरीय अधिकारी भी पीड़ित जवान से पूछताछ किए हैं। पूरे मामले की जांच चल रही है। जांच के बाद आगे की कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn